CELEX: 62007CA0148
Language: sk
Date: 2010-04-15 00:00:00
Title: Vec C-215/08: Rozsudok Súdneho dvora (prvá komora) z  15. apríla 2010 (návrh na začatie prejudiciálneho konania, ktorý podal Bundesgerichtshof — Nemecko) — E. Friz GmbH/Carsten von der Heyden (Ochrana spotrebiteľa — Zmluvy uzatvárané mimo prevádzkových priestorov — Pôsobnosť smernice 85/577/EHS — Vstup do uzatvoreného fondu nehnuteľností vo forme osobnej spoločnosti — Odstúpenie od zmluvy)

5.6.2010   
            
            
               SK
            
            
               Úradný vestník Európskej únie
            
            
               C 148/5
            
         Rozsudok Súdneho dvora (prvá komora) z 15. apríla 2010 (návrh na začatie prejudiciálneho konania, ktorý podal Bundesgerichtshof — Nemecko) — E. Friz GmbH/Carsten von der Heyden
   (Vec C-215/08) (1)
   
   (Ochrana spotrebiteľa - Zmluvy uzatvárané mimo prevádzkových priestorov - Pôsobnosť smernice 85/577/EHS - Vstup do uzatvoreného fondu nehnuteľností vo forme osobnej spoločnosti - Odstúpenie od zmluvy)
   2010/C 148/07
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Bundesgerichtshof
   
      Účastníci konania pred vnútroštátnym súdom
   
   
      Žalobkyňa: E. Friz GmbH
   
      Žalovaný: Carsten von der Heyden
   
      Predmet veci
   
   Návrh na začatie prejudiciálneho konania — Bundesgerichtshof — Výklad článku 1 ods. 1 a článku 5 ods. 2 smernice Rady 85/577/EHS z 20. decembra 1985 na ochranu spotrebiteľa pri zmluvách uzatváraných mimo prevádzkových priestorov (Ú. v. ES L 372, s. 31; Mim. vyd. 15/001, s. 262) — Pôsobnosť — Vstup spotrebiteľa do uzatvoreného fondu nehnuteľností vo forme osobnej spoločnosti, ktorého cieľom je hlavne investovanie kapitálu — Právne účinky odstúpenia od zmluvy
   
      Výrok rozsudku
   
   
               1.
            
            
               Smernica Rady 85/577/EHS z 20. decembra 1985 na ochranu spotrebiteľa pri zmluvách uzatváraných mimo prevádzkových priestorov sa uplatní na zmluvu uzatvorenú za takých okolností, o aké ide vo veci samej, ktorá sa týka vstupu spotrebiteľa do uzatvoreného fondu nehnuteľností vo forme osobnej spoločnosti, pokiaľ účelom takého vstupu nie je predovšetkým členstvo v uvedenej spoločnosti, ale finančná investícia.
            
         
               2.
            
            
               Článok 5 ods. 2 smernice 85/577 nebráni za takých okolností, o aké ide vo veci samej, vnútroštátnemu pravidlu, podľa ktorého v prípade odvolania prejavu vôle smerujúceho k vstupu do uzatvoreného fondu nehnuteľností vo forme osobnej spoločnosti, urobenému v rámci nevyžiadaného podomového predaja, môže spotrebiteľ voči tejto spoločnosti uplatňovať nárok na podiel na likvidačnom zostatku vypočítaný v závislosti od hodnoty jeho podielu ku dňu vystúpenia z tohto fondu, a dosiahnuť tak prípadne vrátenie nižšej sumy, než bol jeho vklad, alebo byť povinný podieľať sa na stratách uvedeného fondu.
            
         
      (1)  Ú. v. EÚ C 209, 15.8.2008.